Διδασκαλία σε πολυπολιτισμικά και δίγλωσσα πλαίσια, πολιτισμική υπευθυνότητα και λειτουργία Τάξεων Υποδοχής ΖΕΠ υπό το πρίσμα δασκάλων στη Θράκη
Creators: name: Μπούτζα, Ζωή Γεωργίου
Publisher: name: Aristotle University of Thessaloniki
Year: 2018
Subjects: Πολιτισμικά Υπεύθυνη Διδασκαλία
Τάξεις Υποδοχής Ζωνών Εκπαιδευτικής Προτεραιότητας (ΖΕΠ)
Θράκη
Απόψεις εκπαιδευτικών
Πρακτικές εκπαιδευτικών
Δημοτικό Σχολείο
Culturally Responsive Teaching
Reception Classes ZEP (Zones of Educational Priority)
Thrace
Teachers’ beliefs
Teachers’ practices
Primary School

description: Η εν λόγω εργασία αποτελεί μια προσπάθεια σκιαγράφησης του εκπαιδευτικού προφίλ των δασκάλων όπως αυτό δομείται μέσα από τις απόψεις και τις αναφερόμενες πρακτικές τους σχετικά με ζητήματα διαχείρισης της διγλωσσίας και της πολυπολιτισμικότητας. Η διερεύνηση πραγματοποιείται βάσει των αρχών της Διαπολιτισμικής Εκπαίδευσης ευρύτερα και της Πολιτισμικά Υπεύθυνης Διδασκαλίας ειδικότερα και εστιάζει συγκεκριμένα στις διευθύνσεις Πρωτοβάθμιας Εκπαίδευσης Ξάνθης και Ροδόπης. Παράλληλα, βάσει των απόψεων των εκπαιδευτικών επιδιώκεται η αποτίμηση της λειτουργίας του θεσμού των Τάξεων Υποδοχής ΖΕΠ στις περιοχές αυτές. Στην έρευνα που πραγματοποιήθηκε το διδακτικό έτος 2016 -17 συμμετείχαν 10 εκπαιδευτικοί τυπικών τάξεων και 10 Τάξεων Υποδοχής ΖΕΠ. Τα δεδομένα συλλέχθηκαν μέσω συνεντεύξεων και αναλύθηκαν βάσει της μεθόδου της Ποιοτικής Ανάλυσης Περιεχομένου. Για την εξαγωγή αποτελεσμάτων και συμπερασμάτων χρησιμοποιήθηκε περιγραφική και επαγωγική στατιστική. Ένα πρώτο γενικό συμπέρασμα που εξάγεται όσον αφορά τις Τάξεις Υποδοχής ΖΕΠ σχετίζεται με το γεγονός ότι οι εκπαιδευτικοί στο σύνολό τους κρίνουν μεν την ύπαρξη του θεσμού απαραίτητη, αλλά δε φαίνεται να συμφωνούν σχετικά με την αποτελεσματικότητά του, ενώ εξακολουθούν να εντοπίζουν στη λειτουργία του μια σειρά από προβλήματα για τα περισσότερα εκ των οποίων φαίνεται να επιζητούνται λύσεις εδώ και χρόνια. Παράλληλα, αναδεικνύεται ότι τα όσα ορίζονται βάσει θεσμικού πλαισίου δεν εφαρμόζονται στην πράξη. Όσον αφορά την πολιτισμική υπευθυνότητα, διακρίνεται αφενός κάποια σταδιακή αλλαγή και κάποιες προσπάθειες των εκπαιδευτικών προς αυτή την κατεύθυνση, οι οποίες όμως δε φαίνεται να είναι συστηματικές, επαρκείς ή εις βάθος. Τέλος, παρατηρούνται διαφορές μεταξύ των εκπαιδευτικών που διδάσκουν σε τυπικές τάξεις και Τάξεις Υποδοχής, ενώ τις απόψεις τους φαίνεται να επηρεάζουν κι άλλοι παράγοντες.
description: This study was an attempt to capture teachers’ educational profile as it is constructed based on their beliefs and reported practices in relation to managing cultural diversity and bilingualism. It is conducted on the basis of Multicultural Education theory in general and Culturally Responsive Teaching theory particularly. The areas that the present study focuses on are Primary Education Districts of Xanthi and Rodopi. At the same time it aims, based on the teachers’ beliefs, to investigate the operation of Reception Classes ZEP (Zones of Educational Priority) in these areas. The participants were 20, 10 teaching in typical classes and 10 teaching in Reception Classes during the school year 2016-17. The data were gathered through interviews and analyzed using Qualitative Content Analysis. Both descriptive and inferential statistics were used to analyze the results and draw conclusions. One general conclusion in regards to Reception Classes was that the teachers in total mentioned the need of maintaining and supporting them. However, they do not seem to agree when it comes to the assessment of those classes’ effectiveness and they also seem to find in their operation several problems seeking solutions for years, while what is legally established it is not in fact applied. As regards Culturally Responsive Teaching, a gradual change in teachers’ beliefs and practices towards this direction is pointed out. However, in most cases their effort do not seem systematic, sufficient or intensive. There is also seem to be a difference between those who teach in typical classes and those who teach in Reception Classes, while their beliefs and practices seem to be affected by other facts too.